## Pravilnik o izmjenama i dopunama Pravilnika o pravima, uvjetima i načinu korištenja zdravstvene zaštite u inozemstvu

### NN 198/2003 (19.12.2003.), Pravilnik o izmjenama i dopunama Pravilnika o pravima, uvjetima i načinu korištenja zdravstvene zaštite u inozemstvu

# HRVATSKI ZAVOD ZA ZDRAVSTVENO OSIGURANJE

3167

Na
osnovi članka 15. stavke 5. Zakona o zdravstvenom osiguranju (»Narodne novine«
broj 94/01., 88/02., 149/02. i 117/03.) i članka 19. podstavke 4. Statuta Hrvatskog
zavoda za zdravstveno osiguranje (»Narodne novine« broj 16/02. i 24/02.),
Upravno vijeće Hrvatskog zavoda za zdravstveno osiguranje na 33. sjednici
održanoj 25. studenoga 2003. godine, uz suglasnost ministra nadležnog za
zdravstvo donijelo je

## PRAVILNIK

### o izmjenama i dopunama Pravilnika o pravima, uvjetima i naČinu koriŠtenja zdravstvene zaŠtite u inozemstvu

Članak 1.

U Pravilniku o pravima,
uvjetima i načinu korištenja zdravstvene zaštite u inozemstvu (»Narodne novine«
broj 76/02. i 43/03. – u daljnjem tekstu: Pravilnik) tiskanica prijave o
upućivanju na rad, stručno usavršavanje, odnosno obrazovanje u inozemstvo iz
članka 3. stavke 1. mijenja se i otisnuta je uz ovaj Pravilnik, te čini njegov
sastavni dio.

Članak 2.

U članku 4. Pravilnika u stavci 2. riječi: »stručno
usavrša­va­nje, odnosno obrazovanje u inozemstvu« zamjenjuje se riječima:
»odnosno stručno usavršavanje ili obrazovanje u inozemstvu koje obavlja uz
rad«, a podstavka 2. mijenja se i glasi:

»– liječničku svjedodžbu o zdravstvenoj sposobnosti
osiguranika, ne stariju od 3 mjeseca, kojom je prije odlaska u inozemstvo
potvrđeno da je sposoban za obavljanje poslova radi kojih se upućuje na rad,
stručno usavršavanje, odnosno obrazovanje u inozemstvo.«.

Iza stavke 3. dodaje se nova stavka 4. koja glasi:

»Liječnička svjedodžba iz stavke 3. ovog članka
vrijedi najkasnije do datuma do kojeg je svjedodžbom utvrđena obveza ponovne
provjere zdravstvene sposobnosti osiguranika.«

Dosadašnja stavka 4. koja postaje stavka 5.mijenja se
i glasi:

»Iznimno, za osiguranika koji se upućuje u inozemstvo
na stručno usavršavanje, odnosno obrazovanje, koje ne obavlja uz rad,
podnositelj prijave nije obvezan podnijeti liječničku svjedod­ž­bu iz stavke 2.
podstavke 2. ovog članka, već potvrdu izabranog doktora opće medicine o
zdravstvenom stanju (u daljnjem tekstu – potvrda o zdravstvenom stanju), a
kojom potvrđuje da osiguranik ne boluje od akutne bolesti, odnosno da
osiguranik ne boluje od kroničnih i drugih bolesti zbog kojih je potrebno duže
ili stalno liječenje, odnosno stalni liječnički nadzor.«

Dosadašnja stavka 5. briše se.

Članak 3.

U članku 5. stavci 1. Pravilnika riječi: »i
suglasnosti iz članka 4. stavke 4.« zamjenjuju se riječima: »odnosno potvrde o
zdravstvenom stanju osiguranika iz članka 4. stavke 5.«

U stavci 2.
riječi: »i suglasnosti Ministarstva rada i socijalne skrbi« zamjenjuju se
riječima: »odnosno potvrde o zdravstvenoj sposobnosti«.

Članak 4.

U članku 8. stavka 2. mijenja se i glasi:

»Nadležni područni ured Zavoda izdaje potvrde iz
stavke 1. ovog članka osiguraniku iz članka 3. stavke 2. podstavke 2. ovog
Pravilnika na osnovi prijave i dokumentacije propisane člankom 4. ovog
Pravilnika, a za osigurane osobe iz članka 3. stavke 2. podstavke 3. i 4. na
osnovi prijave i potvrde izabranog doktora opće medicine o zdravstvenom stanju
kojom potvrđuje da osigurana osoba ne boluje od akutne bolesti ili da ne
postoji poremećaj u njezinom zdravstvenom stanju koji zahtijeva liječničke
pomoći, odnosno da osigurana osoba ne boluje od kroničnih i drugih bolesti zbog
kojih je potrebno duže ili stalno liječenje, odnosno stalni liječnički nadzor.«

U
stavci 3. iza riječi: »stanju« dodaju se riječi: »iz članka 4. stavke 5. ovog
Pravilnika i stavke 2. ovog članka«.

Članak
5.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
025-04/03-01/335
Urbroj: 338-01-05-03-1
Zagreb, 25. studenoga 2003.

Predsjednik
Upravnog vijeća Hrvatskog zavoda za zdravstveno osiguranje
**doc****. dr****. sc****.** **Nikica Gabrić,** v. r.

![]()

if !supportEmptyParas endif

Poleđina **TISKANICE – 4**

if !supportEmptyParas endif

if !vml![Text Box: ·	Tiskanicu se koristi za PRIJAVU – ODJAVU - BORAVKA U INOZEMSTVU

 ·	Tiskanicu treba ispuniti čitljivo (rukom, pisaćim strojem ili računalom) u 2 primjerka:
 1.	primjerak zadržava Zavod
 2.	primjerak se vraća podnositelju

 ·	Označiti razlog boravka u inozemstvu u posebnom kvadratiću

 ·	Dokumenti navedeni u prilogu se daju na uvid prilikom prijave , a ovlašteni radnik Zavoda unosi u bazu podataka oznaku dokumenta, numenta, nmenta, organ ili ovlaštenu osobu koja ga je izdala,klasu,urudžbeni broj i datum.


 ](./3167_files/image001.gif)endif

if !supportEmptyParas endif

Pravilnik, NN 198/2003-3167